18 కంపెనీలపై అమెరికా దర్యాప్తుజెనరిక్స్ ధరలను కృత్రిమంగా 1000 శాతం పెంచినట్లు ఆరోపణజాబితాలో డాక్టర్ రెడ్డీస్, సన్, గ్లెన్మార్క్హైదరాబాద్: దేశీయ ఫార్మా దిగ్గజాలకు అమెరికా మార్కెట్లో గడ్డు పరిస్థితులు ఎదుర్కొనే అవకాశాలు కనిపిస్తున్నాయి. జెనరిక్స్ ధరలను కృత్రిమంగా పెంచినట్లు ఆరోపణలు వెలువెత్తటంతో ఫార్మా దిగ్గజాలైన డాక్టర్ రెడ్డీస్ లేబొరేటరీస్, సన్ ఫార్మా, గ్లెన్మార్క్ సహా పన్నెండు కంపెనీలు.. అమెరికాలో విచారణను ఎదుర్కోనున్నాయి. ఈ కంపెనీలతో పాటు మరో ఆరు కంపెనీలపై కూడా ఇదే తరహాలు ఆరోపణలు వచ్చాయని వాషింగ్టన్ స్టేట్ అటార్నీ జనరల్  బాబ్ ఫెర్గూసన్ ఒక అధికారిక ప్రకటనలో వెల్లడించారు.ఇప్పటికే ఆరు కంపెనీలపై ధరలు పెంచిన ఆరోపణలపై కేసు పెండింగ్లో ఉందని, ఈ కేసులో మరో 12 కంపెనీలను చేర్చాలని వాషింగ్టన్ స్టేట్తో పాటు మరో 45 రాష్ట్రాల అటార్నీ జనరల్స్.. ఫెడరల్ కోర్టును ఆశ్రయించాలని నిర్ణయించినట్లు ఫెర్గూసన్ వెల్లడించారు. అంతేకాకుండా ఈ కేసులో ధరలను పెంచిన  ఔషధాల సంఖ్య కూడా 2 నుంచి 15కు పెరగనున్నాయని ఆయన పేర్కొన్నారు. యాంటీ ట్రస్ట్ చట్టాలను ఈ కంపెనీలు ఉల్లంఘించటమే కాకుండా ఔషధాల ధరలను కృత్రిమంగా పెంచినట్లు ఈ రాష్ట్రాలన్నీ ఆరోపిస్తున్నాయి. ఈ తరహా చర్యలకు పాల్పడటమే కాకుండా పోటీని తగ్గించటం, మార్కెట్ను విభజించటం వంటి అనైతిక కార్యకలాపాలకు పాల్పడ్డాయని ఆరోపించాయి. కొన్ని ఔషధాల ధరలైతే ఏకంగా 1000 శాతం మేర పెరిగినట్లు గుర్తించామని ఫెర్గూసన్ వెల్లడించారు. అమెరికా ఆసక్తులకు అనుగుణంగా తాము విధులను నిర్వర్తిస్తుంటే ఈ కంపెనీలు మాత్రం చట్టాలను ఏ మాత్రం పట్టించుకోకుండా సాగాయని ఆయన ఆక్షేపించారు. కృత్రిమంగా ధరలను పెంచటంలో కుట్ర కోణం దాగి ఉన్నట్లు కనిపిస్తుండటంతో ఈ కంపెనీలు ఇదే కేసును ఎదుర్కొనే అవకాశాలున్నాయన్నారు.ఈ కేసులో ఇప్పటికే ఆరు కంపెనీలైన హెరిటేజ్ ఫార్మాసుటికల్స్, అరబిందో ఫార్మా యుఎస్ఎ, సిట్రాన్ ఫార్మా, మైనే ఫార్మా (యుఎస్ఎ), మైలాన్ ఫార్మాసుటికల్స్, టెవా ఫార్మాసుటికల్స్ యుఎస్ఎ ప్రతివాదులుగా ఉన్నాయి. తాజా ఈ కేసుకు అనుబంధంగా ఆక్టావిస్ హోల్డ్ కో యుఎస్, ఆక్టావిస్ ఫార్మా, అసెండ్ లేబొరేటరీస్, అపోటెక్స్ కార్ప్, డాక్టర్ రెడ్డీస్ లేబొరేటరీస్, ఎంక్యూర్ ఫార్మాసుటికల్స్, గ్లెన్మార్క్ ఫార్మాసుటికల్స్, లాన్నెట్ కంపెనీ, పార్ ఫార్మాసుటికల్ కంపెనీస్ శాండోజ్, సన్ ఫార్మా, జైడస్ ఫార్మా (యుఎస్ఎ)లను చేర్చాలని ఈ రాష్ట్రాలన్నీ ఫెడరల్ కోర్టును ఆశ్రయించాయి.సహకరిస్తాం.. ఈ కేసులో అమెరికా న్యాయ శాఖ (డిఒజె) ఇప్పటికే  దర్యాప్తు చేస్తోందని, ఇటీవల కనెక్టికట్ అటార్నీ జనరల్  సహా మరికొన్ని రాష్ట్రాల ఎజిలు కూడా ఈ విచారణలో తమను చేర్చాలని కోరినట్లు తెలిసిందని డాక్టర్ రెడ్డీస్ తెలిపింది. ఈ కేసులో అన్ని అథారిటీలకు పూర్తిగా సహకరిస్తామని పేర్కొంది. ప్రస్తుతం ఈ విషయం కోర్టు పరిధిలో ఉండటంతో ఎలాంటి వ్యాఖ్యలు చేయబోమని, అవసరమైన సమయంలో స్పందిస్తామని డాక్టర్ రెడ్డీస్ తెలిపింది. మైలాన్ కూడా విచారణకు పూర్తిగా సహకరించనున్నట్లు తెలిపింది.ఏటా వందల కోట్ల డాలర్ల వ్యాపారంజెనరిక్ ఔషధాలు మార్కెట్లోకి అడుగుపెట్టిన తర్వాత పేరు-బ్రాండ్ మాన్యుఫాక్యరర్స్ తమ ప్రత్యేకమైన పేటెంట్ హక్కులను కోల్పోవటమే కాకుండా తక్కువ ధరలకే వీటిని అందుబాటులోకి తీసుకువస్తారని అటార్నీ జనరల్ ఫెర్గూసన్ ఆ ప్రకటనలో పేర్కొన్నారు. ఈ ఔషధాలు.. పెద్ద ఎత్తున జెనరిక్ తయారీదారులను ఆకట్టుకోవటమే కాకుండా మార్కెట్లో పోటీ కారణంగా వీటి ధరలు సగటున 80 శాతం వరకు తగ్గే అవకాశాలున్నాయి. ఈ జెనరిక్స్ కారణంగా వినియోగదారులు, హెల్త్కేర్ పరిశ్రమ ఏటా వందల కోట్ల డాలర్లను ఆదా చేస్తోందని తెలిపారు. 2015లో అమెరికాలో జెనరిక్ ఔషధాల విక్రయాలు 7,450 కోట్ల డాలర్లుగా ఉంది. 2014 జూలైలో కనెక్టికట్ రాష్ట్రం... జెనరిక్స్ ఔషధాల ధరలను కృత్రిమంగా 1000 శాతం పెంచినట్లు గుర్తించింది. ఆ తర్వాత పలు రాష్ట్రాలు ఇందులో చేరిపోయాయి. విచారణలో భాగంగా కంపెనీ అధికారులు, మార్కెటింగ్, సేల్స్ ఎగ్జిక్యూటివ్స్ మధ్య నేరుగా జరిగిన సంభాషణలన్నీ వెలుగులోకి వచ్చాయి. ఫోన్ కాల్స్, సంక్షిప్త సందేశాలు, ఇ-మెయిల్స్ ద్వారా కృత్రిమంగా ధరలు పెంచాలనే విషయంపై విస్తృతంగా చర్చించేవారని కనెక్టికట్ స్టేట్ తన విచారణలో వెల్లడించింది.
18 companylapai america daryaptujenariks dharalanu krutrimamgaa 1000 saatam penchinatlu aaropanajaabitaalo dactor reddies, sun, glenmarkhaidaraba: desheeya farma diggajaalaku america marketlo gaddu paristhitulu edurkone avakaasaalu kanipistunnaayi. generics dharalanu krutrimamgaa penchinatlu aaropanalu veluvettatamto farma diggajaalaina dactor reddies laboratories, sun farma, glenmark sahaa pannendu companylu.. americalo vichaarananu edurkonunnayi. ee companylatho paatu maro aaru companylapai kuudaa ide tarahaalu aaropanalu vachaayani vashington state atarni janaral  bab fergoosan oka adhikaarika prakatanalo velladinchaaru.ippatike aaru companylapai dharalu penchina aaropanalapai kesu pendinglo undani, ee kesulo maro 12 companylanu cherchaalani vashington statto paatu maro 45 rashtrala atarni janarals.. federal kortunu aasrayinchaalani nirnayinchinatlu fergoosan velladinchaaru. antekakunda ee kesulo dharalanu penchina  aushadhaala sankhya kuudaa 2 nunchi 15ku peraganunnaayani aayana perkonnaru. anty trust chattaalanu ee companylu ullanghinchatame kakunda aushadhaala dharalanu krutrimamgaa penchinatlu ee rashtralanni aaropistunnaayi. ee taraha charyalaku palpadatame kakunda poteeni tagginchatam, maarketnu vibhajinchatam vanti anaitika kaaryakalaapaalaku palpaddayani aaropinchaayi. konni aushadhaala dharalaithe ekamgaa 1000 saatam mera periginatlu gurtinchaamani fergoosan velladinchaaru. america aasaktulaku anugunamgaa taamu vidhulanu nirvartistunte ee companylu maatram chattaalanu e maatram pattinchukokunda saagaayani aayana aakshepinchaaru. krutrimamgaa dharalanu penchatamlo kutra konam daagi unnatlu kanipistundatamto ee companylu ide kesunu edurkone avakaasaalunnaayannaaru.ee kesulo ippatike aaru companylaina heritage formasticals, arabindo farma uss, sitran farma, maine farma (uss), mailan formasticals, tewa formasticals uss prativaadulugaa unnaayi. taja ee kesuku anubandhamgaa actavis hold koo us, actavis farma, assend laboratories, apotex carp, dactor reddies laboratories, encure formasticals, glenmark formasticals, lannet company, par formastical companies shandoj, sun farma, jaidus farma (uss)lanu cherchaalani ee rashtralanni federal kortunu aasrayinchaayi.sahakaristam.. ee kesulo america nyaaya saakha (dose) ippatike  daryaaptu chestondani, iteevala kanekticat atarni janaral  sahaa marikonni rashtrala ejilu kuudaa ee vichaaranalo tamanu cherchaalani korinatlu telisindani dactor reddies telipindi. ee kesulo anni athaariteelaku puurtigaa sahakaristaamani perkondi. prastutam ee vishayam kortu paridhilo undatamtho elanti vyaakhyalu cheyabomani, avasaramaina samayamlo spandistaamani dactor reddies telipindi. mailan kuudaa vichaaranaku puurtigaa sahakarinchanunnatlu telipindi.eta vandala kotla dalarla vyaparanjenarik aushadhaalu marketloki adugupettina tarvaata paeru-brand manufacacarers tama pratyekamaina patent hakkulanu kolpovatame kakunda takkuva dharalake veetini andubaatuloki teesukuvastaarani atarni janaral fergoosan aa prakatanalo perkonnaru. ee aushadhaalu.. pedda ettuna jenaric tayaareedaarulanu aakattukovatame kakunda marketlo poty kaaranamgaa veeti dharalu sagatuna 80 saatam varaku tagge avakaasaalunnaayi. ee generics kaaranamgaa viniyogadaarulu, helthker parisrama eta vandala kotla daalarlanu aadaa chestondani telipaaru. 2015loo americalo jenaric aushadhaala vikrayaalu 7,450 kotla dalarluga undi. 2014 juulailoo kanekticat rashtram... generics aushadhaala dharalanu krutrimamgaa 1000 saatam penchinatlu gurtinchindi. aa tarvaata palu rashtralu indulo cheripoyayi. vichaaranalo bhagamga company adhikaarulu, marcheting, sales egjicutives madhya nerugaa jarigina sambhaashanalannii veluguloki vachayi. fon calls, sankshipta sandesaalu, i-mails dwara krutrimamgaa dharalu penchaalane vishayampai vistrutamgaa charchinchevaarani kanekticat state tana vichaaranalo velladinchindi.